قیبریس (اؤلکه‌نین آدی لاتینجا (کوپروس) پاخیر معناسینی بیلدیریر. آدادا هله قدیم زامانلاردا میس یاتاقلاری مؤوجود اوْلموش‌دور. قیبریس جومهوریتی آرالیق دنیزینین شرق حیصّه ‌سینده، تۆرکیه‌نین جنوبوندا عئینی آدلی آدادا یئرلشیر. قیبریسدن تۆرکیه ساحللرینه ان یاخین مسافه ۶۵ km، سوریه و لوبنان ۱۱۰ km، میصره ۳۷۰ km-دیر. آدانین ساحه‌سی ۹،۲ مین کو. km-دیر. آدانین غربدن شرقه ماکسیمال اۇزون‌لوغو ۲۲۵ km، اوْرتا انی ایسه ۶۰ km-دیر.